Raamat käsitleb muuhulgas ka küsimust, mis inimesi motiveerib. Kõige lihtsam majandusmudel ütleb, et töö on inimese jaoks ebameeldiv ja pingutust nõudev ja tasuta inimene seda ei teeks. Aga mis hetkel muutub mingi tegevus tööks? Kas legode kokkupanek on lõbu või töö? Kas ja millal on inimene nõus selle eest peale maksma? Raamat räägib juba 60ndatel kõikvõimalike loomadega tehtud eksperimentidest, kus leiti, et loomad eelistavad nö teenida oma toit välja selle  asemel et saada see toit niisama. (Katsed loomadega on näidanud, et ainus, kes eelistab kui tal on valida, siis toidu niisama kätte saada, on kass.)